ערוץ 24

ערוץ 24 (נקרא בעבר "ערוץ המוסיקה", "מוסיקה 24", "ערוץ 24 החדש") הוא ערוץ טלוויזיה ישראלי המשדר תוכני בידור, מוזיקה, סדרות וסרטים. בעבר שידר גם תוכניות מציאות. הערוץ החל לשדר ב-20 ביולי 2003. עורך המוזיקה הראשי של הערוץ היה יואב קוטנר. מפיקת הערוץ הייתה חברת אולפני מימד. ב-ספטמבר 2008, נרכש הערוץ בידי שידורי קשת וב- 24 במרץ 2009, הושק במתכונת מחודשת שכללה מיתוג מחודש של הערוץ. ב-6 בינואר 2019 נרכש ערוץ 24 על ידי חברת ההפקות "טלעד" שבבעלות איש העסקים משה אדרי, מזכייניות ערוץ 2 לשעבר, זאת לאחר שקשת העמידה את החברה למכירה בעקבות הפסדיו הכספיים של הערוץ. באוגוסט 1997 אישרה הממשלה את דו"ח ועדת יוסי פלד, שהוקמה להכנת הצעה להרחבת מערך שידורי הטלוויזיה והרדיו לציבור וארגונו מחדש. הדו"ח המליץ לאמץ מדיניות חדשה ליצירת שוק חופשי של תקשורת אלקטרונית. הוועדה המליצה על מתן רישיונות לשידורי לוויין ישירים לבית הצרכן (טלוויזיה בלוויין), הקמת ערוץ מסחרי נוסף (בהמשך ערוץ עשר) והקמת חמישה או שישה ערוצים ייעודיים: בשפה הערבית, לדוברי רוסית ואמהרית, למורשת ישראל, ערוץ של מוזיקה ישראלית, ערוץ חדשות ומידע, שימומנו כולם מתשדירי פרסומת. בשנת 1998 פרסם משרד התקשורת, באמצעות המועצה לשידורי כבלים ולשידורי לוויין, את המכרז למיון מוקדם להקמת חמישה ערוצים ייעודיים שמימונם מפרסומות ומטרתם לפנות לפלחי אוכלוסייה מסוימים ולא לכלל האוכלוסייה כמו בערוצי הברודקאסט. ההחלטה כללה הקמה של ערוץ בערבית (הלא TV), ערוץ חדשות, ערוץ ברוסית, ערוץ מוזיקה וערוץ מורשת. אך לאחר פרסום המכרז למיון המוקדם, פרסום מכרז פרטני לערוץ התעכב במשך מספר שנים. ועדת המכרזים של המועצה לשידורי כבלים ולוויין אישרה את המכרז להפעלת ערוץ המוזיקה הייעודי בתחילת אוקטובר 2001, והוא פורסם ב-30 באוקטובר. בתחילת 2002 ארבע קבוצות התארגנו לקראת המכרז, אך קבוצה אחת פרשה והממונה על ההגבלים העסקיים דרור שטרום אסר על קבוצה משותפת של חברות התקליטים הד-ארצי, אן.אם.סי והליקון להתמודד יחדיו במכרז. רק שתי קבוצות נגישו לבסוף, האחת "קבוצת 972" בראשות המפיק חיים סלוצקי, העיתונאי גדי סוקניק ויוסי פלד (שעמד בראש הוועדה שהמליצה על הקמת הערוץ), והשנייה "קבוצת המוזיקה הישראלית", בראשות זאב מוזס (בן משפחת מוזס מבעלי "ידיעות אחרונות"). "קבוצת 972" כללה שורה של משקיעים ושותפים, בהם: איש העסקים עזרא הראל, הזמר שלמה ארצי, הארמגן יהודה טלית המפיקה טמירה ירדני וערוץ MTV הבינלאומי, שהחזיק 5% מהמניות. בקבוצה השנייה היו שותפים אולפני מימד וחברת "זברה תקשורת", והיא נוהלה על ידי יואב קוטנר והמפיק גיא בהר. ב-18 ביוני 2002 בחרה המועצה לשידורי כבלים ולשידורי לוויין את הקבוצה הזוכה - "קבוצת המוזיקה הישראלית", בעיקר עקב הצעתה להשקיע בתוכן 73 מיליון שקל במשך 10 שנים, פי שניים מההצעה המתחרה. בנוסף הודיעה שהערוץ יהיה מבוסס על מוזיקה ישראלית בלבד, אף על פי שלפי תנאי המכרז עד 40% מהתוכן יכל להיות מבוסס על מוזיקה לועזית. מיד עם היוודע תוצאת המכרז הודיעה "קבוצת 972" שתערער עליו, לטענתה נפל פגם בשיקול הדעת של הוועדה, וההצעה המתחרה אינה כלכלית. הערעור נדחה באוקטובר 2002, והקבוצה הזוכה הודיעה שהערוץ יעלה לאוויר תוך חצי שנה. הערוץ היה אמור לעלות לשידור באפריל 2003, אך פרץ סכסוך בין אקו"ם לבין בעלי הערוץ לגבי גובה התמלוגים שעליהם לשלם למוזיקאים. ארגון אקו"ם דורש תשלום תמלוגים בגובה של 10% מההכנסות, ואילו בעלי הערוץ היו מוכנים לשלם תמלוגים בשיעור של 7%-4% לכל ארגוני היוצרים יחד (אקו"ם, הפדרציה לתקליטים, איגודי הנגנים והמבצעים). לטענתם עם תמלוגים בגובה 10%, לערוץ אין שום סיכוי להחזיר אי-פעם את ההשקעה בו. הערוץ החל לשדר לבסוף ב-20 ביולי 2003 בשעה 14:00, בשידורי ניסיון, ובלוח שידורים מלא בסוף אותה שנה. הקליפ הראשון ששודר בערוץ היה "רד מעל מסך הטלוויזיה שלי" בביצוע רמי פורטיס, שהופק על ידי הערוץ, חלק מכ-20 קליפים שהפיק לאמנים ישראלים לקראת עלייתו לשידור. בנוסף עם עלייתו לשידור היה שותף בהפקת האירוע "כפר המוזיקה של קוקה קולה" בניצנים ששודר בשידור ישיר בערוץ. עם עלייתו לשידור את הערוץ ערך וניהל מבחינה מוזיקלית יואב קוטנר, מנכ"ל הערוץ היה גיא בהר והמשנה למנכ"ל עמיר גולן. אולם בפברואר 2004 התפטרו השניים, על רקע חילוקי דעות מהותיים עם בעלי הערוץ על הכיוון אליו יפנה. את הערוץ החל לנהל במקומם ליאון צימן, מבעלי אולפני מימד. בשנה הראשונה זכה להצלחה יחסית, עם נתח צפייה של 7% מכלל הצופים בטלוויזיה. ב-14 בפברואר 2005 התקיים לראשונה טקס פרסי עמ"י, טקס פרסי המוזיקה הישראלית, בו אמנים קיבלו פרסים על פי בחירת קהל הצופים. הטקס הראשון זכה לתהודה רבה ולווה במסע פרסום מסיבי שכלל שילוט חוצות ואף פרסומות ששודרו בערוץ 2 לקראת ובעת שידור הטקס, אך לבסוף זכה רק ברייטינג נמוך של 1.5%[דרוש מקור]. אהוד בנאי זכה בשלושה פרסים, "זמר השנה", "תמלילן השנה" ו"אלבום השנה". טקס פרסי עמ"י האחרון נערך ב-20 באוגוסט 2009. בספטמבר 2005, דיווחה המועצה לשידורי כבלים ולשידורי לוויין כי הערוץ לא עמד בהשקעה הנדרשת ממנו, ובשנת 2004 השקיע כ-10 מיליון שקל פחות מהנדרש ממנו בהפקות מקור. לאחר שהערוץ התחייב, על פי כתב הרישיון שלו, להשקיע 35 מיליון שקלים בשנה בהפקות מקור. באוקטובר 2007 עזב עורכו הראשי, יואב קוטנר, את הערוץ ועבר לנהל את מחלקת המוזיקה של רדיו תל אביב. בספטמבר 2008, לאחר שצבר הפסדים של 50 מיליון שקלים, רכשה "שידורי קשת" 40% ממניות הערוץ, כאשר 60% נותרו בידי חברת מימד. בעקבות הרכישה מונה צביקה ליבליך, סמנכ"ל השידור של קשת, לממלא-מקום מנכ"ל הערוץ. כמו כן, עבר הערוץ מיתוג מחדש ושינוי לוגו על ידי סטודיו Oi, והוא נפתח במתכונת מחודשת ב־24 במרץ 2009. פרויקט ההשקה היה שידור חי מאולפן שקוף בנמל תל אביב במשך 24 ימים רצופים ללא הפסקה. במהלך השידור הארוך התארחו ידוענים ישראליים רבים, שחלקם הגדול נמנה עם הטאלנטים של קשת. גם לאחר שהסתיימה תקופת השידור הרצוף, המשיך הערוץ לשדר מן האולפן השקוף עד שלהי קיץ 2009 במקומות שונים בארץ, מדי יום למשך מספר שעות. בתחילת שנת 2010 החלו שידורים בעלי קונספט דומה ב"אולפן החם" הממוקם בדיזנגוף סנטר בתל אביב. בנוסף באותה עת שידר הערוץ במעל ל-50% מהזמן מוזיקה מזרחית. באוקטובר 2010 מועצת הכבלים והלוויין הטילה קנס בגובה של כ-100 אלף שקל על הערוץ 24, זאת בשל תוכן שיווקי מוגזם בתוכניותיה. ב-12 באפריל 2011, גמר התוכנית "אייל גולן קורא לך", היה המשדר הנצפה ביותר בתולדות ערוץ 24. התוכנית הגיעה לרייטינג של 7.4%. בסך-הכול צפו בתוכנית 400 אלף צופים. שנה אחר כך התוכנית הגמר שוב שברה שיא רייטינג עם 11.4% אחוזי צפייה. ביוני 2011 אילצה "מימד" את "שידורי קשת" לרכוש 44% נוספים מהמניות, והיא עלתה להחזקה של 90% ממניות הערוץ, זאת על פי תנאי ההסכם המקורי בין השניים. החל ממאי 2012 הערוץ החל לשדר בפורמט מסך רחב (16:9). בקיץ 2013 חזר יואב קוטנר לערוץ והגיש את התוכנית "בחזרה לסוף עונת התפוזים", תוכנית המשך תוכנית "סוף עונת התפוזים - סיפורו של הרוק הישראלי". ביוני 2014, הודיעה "קשת" כי היא שוקלת לסגור את הערוץ, אחרי שצבר הפסד של 40 מיליון שקל בשנתיים. 17 עובדים, שהם כ-40% מעובדי הערוץ באותה עת, פוטרו במקביל החל הערוץ במגעים מול מועצת הכבלים והלוויין בבקשה לשנות את יחס השידורים שלו ולאפשר לו לשדר 70% מוזיקה ו-30% תוכן אחר. באפריל 2015 הכריז הערוץ שהוא מקצץ בתשלומים לספקים (בעיקר חברות הפקה). באוגוסט 2015 הותר לערוץ לשדר מוזיקה רק ב-75% מתכניו, והוא החל לשדר גם שידורים חוזרים של תוכניות ששודרו בערוץ 2. בקיץ 2018, לאחר שהמשיך לצבור הפסדים, חברת "קשת" החליטה להעמיד את הערוץ למכירה ובינואר 2019 הושלמה רכישת הערוץ על ידי חברת טלעד, שנמצאת בבעלות חברת ההחזקות יונייטד קינג, תמורת 10 מיליון שקל. ב-6 במאי 2019 אושרה עסקת המכירה ועלה קמפיין השקת הערוץ המחודש ומיתוגו באמצעות פרסומות בערוצים המסחריים. המוטו של הערוץ המחודש הוא: ”24 החדש: בידור. מוזיקה. סרטים.” מעט לפני המיתוג המחודש, הפסיקה טלעד את שידורי ערוץ 24 במסגרת עידן פלוס. השידורים הרשמיים של ערוץ 24 במסגרת "טלעד" החלו בערב יום העצמאות, 8 במאי 2019, עת חשיפת המיתוג המחודש. במהלך החצי השני של 2019, הוחלט להחזיר את שידורי ערוץ 24 ל-mako, מאחר שלא הייתה גישה לשידורים אינטרנטיים חוקיים של הערוץ במשך כמה חודשים[דרוש מקור]. ביוני 2020 הערוץ החל לשדר באיכות HD ב-yes למנויי yes+, בסלקום tv, פרטנר tv ו-HOT ובשידור האינטרנטי באתר 12+. ב-3 באוגוסט 2020 עלה לשידור ערוץ מקביל, בבעלות טלעד ואקו"ם, מוזיקה il, המשדר מוזיקה ישראלית בלבד. במאי 2022, 3 שנים לאחר העברת הבעלות על ערוץ 24 לטלעד, הוסר הכיתוב "החדש" משמו של ערוץ 24. באוקטובר 2023 עקב מלחמת חרבות ברזל חזר הערוץ לשדר דרך מערך עידן פלוס - DVB-T2. סמלילי הערוץ סמליל ערוץ 24 תחת הסלוגן "ערוץ המוסיקה הישראלית" סמליל ערוץ מוסיקה 24 בימיו הראשונים - (20 ביולי 2003 עד 2006) סמליל ערוץ מוסיקה 24 במיתוג מחדש השני (2006 עד 24 במרץ 2009) סמליל הערוץ בימי המיתוג המחודש של קשת (24 במרץ 2009 - אפריל 2019) • צומת מילר (שידורים חוזרים) • רמזור (שידורים חוזרים) • לחיי האהבה (שידורים חוזרים) • רמת אביב גימל (שידורים חוזרים) • אולי הפעם (שידורים חוזרים) • החיים זה לא הכל (שידורים חוזרים) • סברי מרנן (שידורים חוזרים) • ילדות רעות (שידורים חוזרים) • משחק החיים (שידורים חוזרים) • איצ׳ה - ספי ריבלין (שידורים חוזרים) • פולישוק (שידורים חוזרים) • אמהות מבשלות ביחד (שידורים חוזרים) •סיטי טאוור (שידורים חוזרים) • מזמינים שולחן - עם ענת אלישע (שידורים חוזרים) שישי נוסטלגי - סרטים ישראלים בימי שישי, לרוב סרטי בורקס My Story - (ימי שני וחמישי ב-11:00) בהנחיית דנה זרמון, בנושא מה שקורה באינסטגרם. החברות הכי טובות - בהגשת דניאל גרינברג ובר סנדלר מנטה נוסטלגיה עם ירון אילן -שידור חי. ירון אילן מגיש קלאסיקות ים-תיכוניות. בא בטוב - שעתיים של מוזיקה מכל הזמנים. פינות, פרסים, והפתעת היום. באים בטוב - תוכנית בהנחיית שני גולדשטיין והאחים ממן עם קליפים חדשים. A ליסט - להיטים ישראליים 20 הגדולים - מצעד 20 השירים הכי גדולים בז׳אנר אחד טיסת לילה - קליפים נדירים ומוזיקה טובה זמר החתונות - כל פרק מתמקד בזמר אחד, בחתונה אחת, וכולל הופעה מלאה. לסדרה הופקו 2 עונות. מתוקים - בהגשת אבי כאכון פבלו אוכל וחברים - פבלו רוזנברג מארח אצלו במטבח אמנים ישראלים לאוכל, שירה ומוזיקה. בוקר טוב - שירי בוקר. 24 בצהריים - רצועת שידור יומית בשעות הצהריים (מ-13:00 ועד 15:00) בהנחיית מעיין אדם, עדי לאון וגל אוחובסקי עוסקת בנושאים החמים ביותר מעולם הבידור, המוזיקה, הקולנוע והתרבות, לצד פינות תוכן מתחלפות ואירוח זמרים, שחקנים, בדרנים, אושיות אופנה וסלבס. שודר בקיץ 2019. 24 קראט - מיטב הקליפים של כל הזמנים. הגוזניקים - תוכנית סאטירה יומית בהנחיית בובות. המבוקשים - מצעד יומי. מכונת הלהיטים - בהגשת אלון ליטבק ורוני הדר (לסירוגין) הקרנת בכורה - קליפים חדשים, בהגשת לביא זיטנר, הילה קורח, אסף הראל (מוזיקה) וגיא מימון. דיבור צפוף - תוכנית היפ-הופ, בהגשת רוי אדרי. המגזין - חדשות מוזיקה, בהגשת רן לוי (מנחה), דפנה לוסטיג, כהן@מושון, שירה קצנלנבוגן, נגה שחר, קוואמי דה לה פוקס ושורטי. מזרח תיכון חדש - קליפים ים תיכוניים ובחגיגה של סלסולים. Under בלוג - תוכנית בלוגים בלי צנזורה בה אנשים מהיישוב זוכים לשתי דקות של חשיפה. שבת ישראלית - להיטים מכל הזמנים. NEXT - תוכנית בה הצופים בוחרים את הקליפ הבא שישודר בעזרת מסרונים (SMS). Pop-Up - חידון על אמנים ושירים בו הצופים עונים על שאלות ב-SMS ומקבלים נקודות עבור תשובות נכונות. בסוף השבוע האלופים זוכים בפרס. מנטה ב-24 - תוכנית בהנחיית ירון אילן בה מופיעים אמנים מהזמר הים תיכוני וזמרים אלמוניים משתתפים בתחרות דואטים איתם. מלכוד 24 - אסי עזר, ציקי לאבין, רז שפירא וצוות הכתבים, מגישים מגזין בידור. האלבומים הגדולים - תוכנית המפגישה זמר עם האנשים שעבדו איתו על אלבום מסוים (בין המשתתפים: שרית חדד, טיפקס, תיסלם ועוד.) רעש - תוכנית נוער בסגנון אקזיט המכתש - מצעד יומי לפי מקומות, המסקר קליפים מנושאים שונים (כמו רכבות, וקליפים במיטה) שבזמן הקליפ מוצגות בועות דיבור ושם בדיחות סאטיריות על נושא הקליפ ובזמן הקליפ עצמו. חידון האשליות - שעשועון טריוויה פארודי בהנחיית דרור רפאל, בו התחרו בכל שבוע מגוון דמויות פיקטיביות על "מיליון שקלים". שחקנים: ליאת הר לב, גיא מסיקה, יניב ביטון. עורך: יוני גרא. כותבים: אלעד קוריש, יוני סמאש, ואביה (חורחן) אברהם. מפיק: שי שטרן. עושים שבת - השיר שלי, שירים שאני אוהב במיוחד - אמנים מגישים את הקליפים שלהם, וקליפים של אמנים שהם אוהבים, ומספרים סיפורים מאחורי הקלעים. ילדות רעות - סדרת דרמה מוזיקלית על להקת בנות שנקראת "ילדות רעות" ופעילותה על-מנת לפרוץ לתהילה. הארכיון - בקשות קליפים בשידור חי, בהגשת לביא זיטנר והילה קורח (לסירוגין). המצעד - מצעד שבועי, בהגשת בקי גריפין. הבמה המרכזית - חמישה אמנים בסגנונות שונים מופיעים על חמש במות, בהנחיית יואב קוטנר. צרבת - שלישיית "מה קרה, מלחמה?!" (הפיג'מות) בתוכנית מערכונים וחיקויים בנושא מוזיקה. מה נשמע? - יואב קוטנר פוגש אמנים ומראיין אותם במקומות שהם בוחרים. 9 שעות ושיר - אמנים מקבלים 9 שעות לבחור מילים לשיר, לעבד אותו ולהקליטו. טעמי - אמנים וידוענים אחרים מגישים את הקליפים שהם אוהבים. כיסאות מוזיקליים - מראיינים שונים משוחחים עם אמנים לפי בחירתם. היפשושיות - תוכנית הנפשה בדיבוב חנה לסלאו, בה שתי דמויות המבוססות על הזמרות יפה ירקוני ושושנה דמארי אשר מדברות על מוזיקה עכשווית בפורמט המבוסס על "ביוויס ובאטהד". דרך המוזיקה - קובי אוז נפגש עם ידוענים ומשוחח איתם על המוזיקה שהם אוהבים. משולש ישראלי - שמעון פרנס מנחה תוכנית בה אמני מוזיקה ים תיכונית שרים שירי ארץ ישראל בעיבודים מחודשים. מת להיות - תוכנית מציאות, תחרות חיקויים של זמרים מפורסמים, בהגשת דידי הררי. מפגשיר - מפגש והקלטה של אמנים שונים שבאים מסגנונות שונים. אני והשיר - אמנים מגישים את הקליפים שלהם ומספרים סיפורים מאחורי הקלעים. תנו לאלברט לחיות - הצופים בוחרים אם להציל או להרוג דמות מונפשת של ארנב בשם אלברט וכך קובעים אם הקליפ המשודר ימשיך עד הסוף. הצילו! אני כוכב נולד - תוכנית ספין אוף ל"כוכב נולד" בהנחיית מארינה מקסימיליאן בלומין. בכל שבוע המתמודדים שהודחו מהעונה השביעית של "כוכב נולד" הגיעו לאולפן של ערוץ 24 להילחם על המשך דרכם בנבחרת. הקהל בוחר בעזרת מסרונים מי המתמודד שימשיך להתחרות גם בתוכנית הבאה. המתמודד שנשאר אחרון חזר לנבחרת בשלב רבע הגמר ובסוף שניים עלו והם ראם כהן וחובי סטאר. פסקול העשור - תוכנית מיוחדת המשותפת לערוץ 24 ולגלי צה"ל לכבוד מצעד העשור. בכל פרק מארח גל אוחובסקי אמן שהתבלט ביצירתו בעשור האחרון ומדבר איתו על הפריצה, על הסיפורים מאחורי השירים ועל רגעי השיא והשפל בעשור האחרון. בסוף העונה התקיים מופע מיוחד בבריכת הסולטאן בירושלים בהנחיית ירון אילן וגל אוחובסקי הבוחר את זמר העשור, זמרת העשור, הרכב העשור ושיר העשור. מה ש'תה שומע - תוכנית לייט נייט בהנחיית אסי עזר, שתעסוק בסוגיות מוזיקליות שונות, תרבותיות ובידוריות תוך אינטראקציה עם קהל התוכנית. בית ספר למוזיקה - מיטב האומנים הישראלים מדברים בפני סטודנטים ותלמידים למוזיקה מרחבי הארץ באולם "צוותא" המיתולוגי בת"א על תהליך היצירה שלהם ועל נקודות ציון משמעותיות לאורך הקריירה שלהם. חוזרים לשכונה - תוכנית דוקומנטרית בהנחיית דידי הררי. הררי יוצא בכל פרק למסע עם אמן אחר לשכונת ילדותו. מונית הקצב - אילנה ברקוביץ' עם גרסה מוזיקלית לשעשועון "מונית הכסף". במהלך התוכנית אילנה תעלה למונית עוברי אורח וזמרים הנמצאים בדרך להופעתם, ותבחן אותם בשאלות בנושאי מוזיקה בלבד. רוק רימון - מאחורי הקלעים של בית הספר למוזיקה "רימון". התבורי'ס - התוכנית עוקבת בשידור חי אחרי שימי תבורי ובניו אשר מחפשים את הצלע הנשית שתצטרף אליהם לסיבוב הופעות ולאלבום חדש. משאל רחוב - טומי אלתגר ואיילה רשף מגיעים לאתרים הכי מיוחדים, נפגשים עם תושבי העיר ושומעים מהם איזה שירים הם הכי אוהבים. בבית של... - בכל יום שישי ירון אילן משדר מבית של אומן אחר וביחד הם מגישים קליפים של האומן ומשוחחים. המעריץ מס' 1 - בתוכנית, אותה הנחו לסירוגין גל אוחובסקי, אורנה דץ וירון אילן, הפגיש הערוץ בין האמנים למעריצים הצמודים שלהם, בשלל מקומות - מבית הספר ועד מקום העבודה. כל תוכנית התמקדה בסיפור הערצה אחר וכמובן במפגש בין הזמרים למעריצים. את התוכנית, ליוו קליפים של האמן בו התמקדה התוכנית. הזמרים הגדולים - בכל צהרי יום חול משודר ספיישל לזמר כלשהו המכיל מצעד שירים של הזמר ותוכניות שהופקו על הזמר. טוקבק - מיטב האמנים מדברים אל ועל עצמם בבלוג אישי. הכל עד לכאן - מיטב האמנים מציגים את השירים האהובים ביותר שלהם ומספרים על החוויות מתוך העבודה על אותם שירים. עורכ/ת אורח/ת - מיטב האמנים בוחרים 10 קליפים האהובים עליהם ביותר מהז'אנר המוזיקלי שהם לא עוסקים בו (זמר ים תיכוני/פופ ורוק). ראש בראש - מצעד המדרג את 10 הלהיטים הגדולים של שני אמנים בולטים במוזיקה הישראלית: האחד מהזמר הים תיכוני והשני מתחום הפופ והרוק. מקום לשניים - תוכנית המפגישה שני מוזיקאים לשיחה אינטימית על כל מה שמעניין אותם: האחד מהזמר הים תיכוני והשני מתחום הפופ והרוק. היכל התהילה - 12 זמרים שזכו להצלחה גדולה בעבר נכנסים לתוך וילה (בית "האח הגדול"), מתחרים על תואר הזוכה של "היכל התהילה" ומנסים לפרוץ מחדש לתודעה הישראלית. השידור החי מהוילה משודר בערוץ מהשעה 10:00 בבוקר עד השעה 1:00 בלילה. ב-18:00 משודר המופע המרכזי בו הזמרים שרים שירים שלהם ובימי ראשון, אחד מהזמרים הולך הביתה. המשתתפים: אבי ביטר, אבי טולדנו, אילנה אביטל, אביבה אבידן, אלונה דניאל, איגי וקסמן, אריק סיני, אדם, בני אלבז, דפנה ארמוני, מייקל הרפז ורוחמה רז. לילה בוילג' - תוכנית לילית בה אלירז שדה שוחח עם צעירים. האולפן החי - רצף שידורים חיים של תוכניות אירוח בהנחיית מנחים שונים. התוכניות ששודרו הן: גל ומרגול - גל אוחובסקי ומרגלית צנעני דנים על בידור, מוזיקה ועוד. נשים גדולות - תוכנית אירוח בהנחיית פאנל נשים המורכב מהילה אלפרט, אודיה קורן ונרי ליבנה. כתר המזרח - תוכנית מוזיקה מזרחית בהנחיית ירון אילן ונופר מור. התוכנית כוללת אירוחים והופעות של מיטב הזמרים בז'אנר הים התיכוני. ערים! - רן שריג ודנה ספקטור מדברים על זוגיות, יחסים ואהבה ומגישים את שירי האהבה הגדולים של כל הזמנים. מת על LA LA לנד - תוכנית פאנל שבועית ששודרה בכל יום שישי. אלירז שדה, מושיק גלאמין ומאיה בצלאל מסכמים ומנתחים את פרקי השבוע של חי ב-LA LA לנד. יפה לך - תוכנית פאנל יומית ששודרה כל השבוע למעט יום שישי בהגשת מיכל אמדורסקי, אורנה דץ ו-שרון חזיז, התוכנית עוסקת בבידור, אקטואליה, ייעוץ וכו'.. MIX 24 - רצף של קליפים עבריים ולועזיים. באולפן עם קרן פלס חיים שלי לייק בישראל - תוכנית שטותית ומטורפת המעדכנת על כל מה שיש ברשת בהגשת נטלי דדון ועמית בחובר קותי בחדר האחות - בהגשת קותי סבג זוכה "האח הגדול" MUSIXBOX - משחק טריוויית מוזיקה ענק, משודר כל היום בו יש 3 משתתפים שנשאלים ומתחלפים עד שנגמר זמנם בהנחיית ירון ברובינסקי ועדן הראל. חי בבוקר - תוכנית אקטואליה ותרבות בהגשת מרגלית צנעני ואלון גל תצחיק אותי - תוכנית תחרות בדיחות עם עודד מנשה וציפי שביט. זה לא אמיתי - תוכנית תחרות חיקויים, על ידי שיפוטם של אורי פסטר וטוביה צפיר. ישנן בנות - תחרות בה מתחרות שמונה להקות בנות לפי החלטותיה של דנה אינטרנשיונל, בהנחיית ליאון רוזנברג ובשיפוט צדי צרפתי וירדנה ארזי. הדיבור- תוכנית פאנל יומית בשידור חי הדנה על נושאים סביבתיים ואקטואליה בהגשת אלירז שדה לצד אמירה בוזגלו, ליאור דיין, טהוניה רובל ועוד. מאמא לנד- תוכנית על אמהות ונשים המורכבת מארבע מנחות מתחלפות שדנות על כל הנושאים שמעסיקים אמהות. בכל תוכנית הגיבה מיכל דליות ואיש מקצוע נוסף על שאלות הצופים בתחום אמהות. 24 עד הבית - תוכנית בידור בה מדי יום מנחי הערוץ מגיעים להתארח בבתים שונים של משפחות בארץ. עושים שמח - תוכנית ספיישלים בה מתארח בכל תוכנית אמן גדול מהזמר הים תיכוני. בהנחיית ירון אילן. דרבי הקריוקי - שעשועון בו שתי קבוצות מתחרות אחת בשנייה בדרכים משונות כאשר הם שרים. בהנחיית שלומי קוריאט. קו 24 - בכל תוכנית אוטובוס הקריוקי של הערוץ מגיע לעיר אחרת ובו שרים קריוקי בצורה בידורית. בהנחיית דנה גרוצקי. לאס בנדידס - טלנובלה ספרדית העוקבת אחר שלוש אחיות המנהלות חווה, ויריבות במשפחה. בקטע טוב - תוכנית אולפן עם סיפורים מעניינים, ואורחים והכל באווירה שמחה. בהנחיית הדר לוי ונאור אורמיה. אורנה וקותי עושים שבת - אורנה דץ וקותי סבג פותחים את הסוף שבוע באווירה משפחתית עם אורחים אהובים. מה אתם שומעים - תוכנית אולפן בה מארחים את האנשים שעשו את היום בבידור ובמוזיקה. בהנחיית חיים אתגר ובהשתתפות קותי סבג, סיון קליין. משפחה בהופעה - תוכנית מציאות בה מופיעות ומתחרות משפחות מוזיקליות. בהנחיית צביקה הדר ובשיפוט שמעון ומאיה בוסקילה, ועוד. הבילויים - תוכנית פאנל יומית בשידור חי בה מסקרים את כל מה שקורה בתחומי המוזיקה, הבילוי, הבידור והתרבות בישראל. בהנחיית אסף אטדגי ועינת ארליך לצד כתבי השטח טהוניה רובל, אבי קורניק, חן שילוני ועוד. עולם הזוהר - איציק זוהר מעלה לדיון את כל מה שחם בתחומי המוסיקה, והבידור. לצד הפאנליסטיות - טהוניה רובל, אמירה בוזגלו ונטלי עטיה. הדצים - משה דץ ואורנה דץ חוזרים לשתף פעולה בתוכנית בוקר שמדברת על כל מה שחם במוסיקה, בתרבות ובעולם הדיבור. מהכרם ועד קיסריה - סדרה בעקבות המקומות בהם צמחה המוזיקה הים תיכונית משנות ה-60 בכרם התימנים ועד קיסריה בשנות ה-2000. בוקר בריא - תוכנית בוקר על בריאות, תזונה, צרכנות והורות בהנחיית פאולה וליאון רוזנברג. ים של אהבה - שעה של מוזיקה ישראלית רומנטית בהגשת עינת שרוף. glee - דרמה מוזיקלית בכיכובה של לאה מישל (שודר במקור בyes) השיר שלנו - דרמה מוזיקלית יומית בכיכובם של נינט טייב ורן דנקר (שודר במקור בyes) דני הוליווד - דרמה מוזיקלית יומית בכיכובו של רן דנקר מהיוצרים של "השיר שלנו" (שודר במקור בyes) סברי מרנן - סדרה קומית בה מסופר על משפחה אשר נודדת בין הורים בערבי שישי. בכיכובם של יניב פולישוק, דביר בנדק ועוד. (ש.ח) אייל גולן קורא לך - אייל גולן בתוכנית כישרונות חדשה בה הוא חיפש יחד עם השופטים (יוסי גיספן, עדי ליאון וירון אילן) את הזמרת שהוא יפיק לה אלבום. משדר הגמר של התוכנית, בו זכתה הזמרת מורן מזור, שבר את שיא הרייטינג של הערוץ. להיות זמרת - דוקו ריאליטי העוקב אחרי שי מיקה יפרח, שרון פרי, אביבה תבורי, שמחה גואטה ואנה זק בדרכן להיות זמרות בהשתתפות עדי לאון. ערב טוב עם גיא פינס - מהדורת חדשות הבידור המרכזית של ישראל, בהנחיית גיא פינס. (ש.ח) כוכב נולד - תוכנית ריאליטי שירה בהנחיית צביקה הדר. (ש.ח) הכוכב הבא - ריאליטי שירה בהנחיית אסי עזר ורותם סלע. (ש.ח) מה שקורה באילת VIP - התוכנית עוקבת אחר ידוענים ומשתתפים אחרים הפועלים כצוות הבידור של המלון קלאב הוטל באילת. בתוכנית נראית הפעילות היומיומית של צוות הבידור, פעילויות האירובי, סדנאות לצוות, הדרכות ועוד. אתר האינטרנט הרשמי של ערוץ 24 ערוץ 24, ברשת החברתית אינסטגרם ערוץ 24, סרטונים בערוץ היוטיוב ערוץ 24, באתר Mako נויה כוכבי, עכבר העיר, ערוץ 24: היום בו המוזיקה גססה, באתר הארץ, 10 בפברואר 2009 יואב קניאס, ערוץ 24 החדש ויתר על כל יומרה תרבותית, אמנותית או ערכית, ובנה לוח שידורים שיש לו קריטריון אחד בלבד: מוזיקה שמכניסה כסף, באתר העין השביעית, 25 בנובמבר 2009 שחר רן, עורך ערוץ המוסיקה 24: "לערוץ שמבוסס רק על קליפים אין זכות קיום מסחרית", באתר TheMarker‏, 1 בספטמבר 2010 דוד רוזנטל‏, ערוץ 24 גוסס? לפחות בזה אי אפשר להאשים את אייל גולן, באתר וואלה, 30 ביוני 2014 שירה נאות, ערוץ 24 מציין 20 שנים לקיומו – וזה לא בגלל המוזיקה, באתר הארץ, 20 באוגוסט 2023 רוני קורן-דינר, ערוץ המוסיקה עולה היום לאוויר: "מדברים על 'פיקים' של חצי אחוז", באתר TheMarker‏, 20 ביולי 2003 אלכסנדר כץ, משה אדרי רוכש את ערוץ 24: הרשות ה-2 אישרה את העסקה, באתר אייס, 6 בינואר 2019 נתי טוקר, סופית: ערוץ 24 עובר לידי משה אדרי תמורת 10 מיליון שקל, באתר TheMarker‏, 6 בינואר 2019 אביבה קרול, ‏הממשלה אישרה את דו"ח פלד לפתיחה הדרגתית של ענף התקשורת המשודרת, באתר גלובס, 11 באוגוסט 1997 ערוץ בשפה האמהרית לא נכלל לבסוף במכרז אפי לנדאו, ‏משרד התקשורת פרסם מכרז למיון מוקדם להקמת ערוצים יעודיים, באתר גלובס, 1 בדצמבר 1998 אביבה קרול, ‏שובם של הערוצים הייעודיים, באתר גלובס, 31 ביולי 2000 אורי אילון, ישועה לתעשיית המוסיקה, באתר TheMarker‏, 10 באוקטובר 2001 אורי אילון, המכרז לערוץ המוסיקה יפורסם ב-30 בנובמבר, באתר TheMarker‏, 22 באוקטובר 2001 פורסם המכרז לערוץ המוסיקה הישראלית, באתר הארץ, 29 באוקטובר 2001 ספיר פרץ ואביבה קרול, ‏שטרום אוסר על הד-ארצי, אן.אם.סי והליקון להתמודד יחדיו במכרז על ערוץ המוסיקה, באתר גלובס, 13 בפברואר 2002 סמדר הירש, ‏האמרגן סלוצקי יפרוש מעסקיו - כדי לעמוד בתנאי המכרז לערוץ המוזיקה, באתר גלובס, 4 בדצמבר 2001 רוני קורן-דינר, גדי סוקניק יעמוד בראש קבוצה שתתמודד במכרז ערוץ המוסיקה, באתר TheMarker‏, 13 באוגוסט 2001 רוני קורן-דינר, זהות הזוכה במכרז ערוץ המוסיקה תפורסם ב-18 ביוני, באתר TheMarker‏, 22 במאי 2002 TheMarker digital, קבוצת סלוצקי-סוקניק השלימה היערכותה למכרז ערוץ המוסיקה הייעודי, באתר TheMarker‏, 24 בפברואר 2002 החל הדיון בהצעות הקבוצות במכרז ערוץ המוסיקה, באתר TheMarker‏, 9 ביוני 2002 רוני קורן-דינר, הפתעה במכרז ערוץ המוסיקה: קבוצת מימד של זאב מוזס זכתה במכרז בפער של 8% , באתר TheMarker‏, 18 ביוני 2002 רוני קורן-דינר, יומו הגדול של זאב מוזס, באתר TheMarker‏, 18 ביוני 2002 אביבה קרול, ‏קבוצתו של חיים סלוצקי צפויה לערער בביהמ"ש על מכרז ערוץ המוסיקה, באתר גלובס, 19 ביוני 2002 רוני קורן-דינר, מגעים לפשרה בעניין גילוי מסמכי מכרז ערוץ המוסיקה, באתר TheMarker‏, 15 ביולי 2002 רוני קורן-דינר, נדחתה עתירת קבוצת סלוצקי-סוקניק בעניין ההפסד במכרז ערוץ המוסיקה הישראלית, באתר TheMarker‏, 6 באוקטובר 2002 אביבה קרול, ‏סלוצקי מרים ידיים: לא יערער לבית המשפט העליון נגד זכיית מוזס במכרז ערוץ המוסיקה, באתר גלובס, 5 בנובמבר 2002 בועז גריילסמר, גורמים בקבוצת המוסיקה הישראלית: "המטרה שלנו היא לעלות לאוויר כמה שיותר מהר, בטווח של עד חצי שנה", באתר TheMarker‏, 10 בנובמבר 2002 אביבה קרול, ‏בעלי ערוץ המוזיקה: לא נעלה לאוויר בתנאים שדורש אקו"ם, באתר גלובס, 2 במרץ 2003 רוני קורן-דינר, "ערוץ המוסיקה הישראלי חייב להיות רזה ויעיל", באתר הארץ, 20 ביולי 2003 עכבר העיר, קליפים לאמנים ישראלים בהפקת ערוץ המוסיקה, באתר הארץ, 10 ביוני 2003 קוקה קולה משקיעה 3 מיליון דולר במבצע הקיץ, באתר TheMarker‏, 29 במאי 2003 רוני קורן-דינר, מנכ"ל ערוץ המוסיקה, גיא בהר, התפטר מתפקידו על רקע חילוקי דעות עם דירקטוריון הערוץ, באתר TheMarker‏, 17 בפברואר 2004 רוני קורן-דינר, בעקבות גיא בהר: גם עמיר גולן, המשנה למנכ"ל ערוץ המוסיקה, עוזב, באתר TheMarker‏, 18 בפברואר 2004 בועז גריילסמר, "בשנה הרביעית נתחיל להרוויח", באתר TheMarker‏, 14 בדצמבר 2005 אביבה קרול, ‏24 על 7%, באתר גלובס, 8 באוגוסט 2004 ענת באלינט, ערוץ המוסיקה יפיק טקס פרסים לתעשיית המוסיקה בישראל, באתר הארץ, 26 באוגוסט 2004 שירות גלובס, ‏טקס פרסי המוזיקה הראשון בישראל, באתר גלובס, 28 בנובמבר 2004 עכבר העיר, אהוד בנאי קטף שלושה פרסי"עמי", באתר הארץ, 15 בפברואר 2005 תמר סוקניק, עידן יניב הוא זמר השנה, באתר הארץ, 20 באוגוסט 2009 ענת באלינט, ערוץ המוסיקה השקיע בהפקות 10 מיליון שקל פחות מהנדרש, באתר TheMarker‏, 13 בספטמבר 2005 נמרוד צוק, עכבר העיר, קוטנר עוזב את ערוץ 24, באתר הארץ, 24 באוקטובר 2007 נויה כוכבי, ערוץ 24: היום בו המוזיקה גססה, באתר הארץ, 10 בפברואר 2009 אולם בהמשך צבר הפסדים של כ-50 מיליון שקלים, תוך מספר שנים, והחליף מספר בעלים ליה פן, הקליפים הכי משודרים בערוץ 24: שוויון בין פופ-רוק לים תיכוני, באתר הארץ, 22 בנובמבר 2010 אופיר בר-זהר, בגלל תוכן שיווקי: מועצת הכבלים קנסה את ערוץ 24 ב-100 אלף שקל, באתר TheMarker‏, 24 באוקטובר 2010 לי-אור אברבך, ‏שיא רייטינג לערוץ 24: 7.4% לגמר "אייל גולן קורא לך", באתר גלובס, 13 באפריל 2011 נתי טוקר, ערוץ 24 חוגג שיא: רייטינג של 11.4% לגמר של אייל גולן, באתר TheMarker‏, 23 במרץ 2012 אופיר בר-זהר, מימד מאלצת את קשת לרכוש את יתרת מניותיה בערוץ 24, באתר TheMarker‏, 17 ביוני 2011 גילי איזיקוביץ, יואב קוטנר חוזר לערוץ 24, באתר הארץ, 29 באפריל 2013 נתי טוקר, אחרי הפסד של 40 מיליון שקל בשנתיים: קשת שוקלת לסגור את ערוץ 24, באתר TheMarker‏, 29 ביוני 2014 לי-אור אברבך, ‏סכנת סגירה לערוץ 24: 17 עובדים פוטרו, ההפקות נעצרו, באתר גלובס, 29 ביוני 2014 נתי טוקר, ערוץ 24 מבקש הקלות: הפחתה במחויבויות ובמוסיקה ישראלית, באתר TheMarker‏, 9 במרץ 2015 נתי טוקר, ערוץ 24 מקצץ תשלומים לספקים: "סכנה להמשך קיומו", באתר TheMarker‏, 26 באפריל 2015 לי-אור אברבך, ‏מסתמן: ערוץ 24 יחויב לשדר מוזיקה רק ב-75% מתכניו, באתר גלובס, 25 באוגוסט 2015 נתי טוקר, קשת שמה את ערוץ 24 על המדף, באתר TheMarker‏, 26 באוגוסט 2018 אלכסנדר כץ, חודשים לאחר אישור הרשות השנייה: הושלמה עסקת ערוץ 24, באתר אייס, 7 במאי 2019 מירב קריסטל, ערוץ 24 ירד מעידן פלוס במפתיע, באתר ynet, 2 במאי 2019 איה חיות, ערוץ טלוויזיה חדש ישדר רק מוזיקה ישראלית, באתר הארץ, 29 ביולי 2020 לוח שידורים ערוץ 24 - Partner TV, באתר www.partner.co.il אלכסנדר כץ, ערוץ 24 מתחיל לגבש לוח שידורים: ישיק רצועת צהריים חדשה, באתר אייס, 16 ביוני 2019